ANC se ‘Castro-besingende’ SANW laat soldate sonder kos – praag.co.za — 20 jaar jonk!
ANC se ‘Castro-besingende’ SANW laat soldate sonder kos
Suid-Afrika se huidige weermag, wat meesal deur oud-Umkhonto-offisiere gelei word, het ‘n hofsaak vermy deur noodrantsoene voedsel aan drie weermagbasisse te verskaf waar soldate begin honger ly het.
Die Suid-Afrikaanse Nasionale Weermag-vakbond het die weermag tot Woensdag tyd gegee om sy versoek terug te trek dat soldate in Zeerust, Middelburg en Mafikeng huis toe gestuur word omdat hul kos opgeraak het.
Ter elfder ure het die twee partye in die hofaansoek egter ‘n ooreenkoms bereik met die SANW wat besluit het om voedselvoorrade aan die betrokke basisse te stuur.
Die sekretaris van die SANW-vakbond, Pikkie Greeff, het Dinsdag ‘n afskrif van ‘n finale aanmaning aan die weermag op sy Twitter geplaas. Die brief is aan die minister van verdediging en militêre veterane, Nosiviwe Mapisa-Nqakula, asook aan die weermaghoof genl. Solly Shoke, die verdedigingsekretaris, Sam Gulube en bevelvoerders van die betrokke basisse gestuur.
Woensdag het Greeff verklaar dat die vakbond se regslui besig was om met die weermag te onderhandel om die kwessie op te los, hangende ‘n hofaansoek wou sou volg.
Hy het egter later getwiet:
The Sandf has just capitulated. Food has now been delivered to the affected bases. Soldiers are eating. Thanks Sandu. Amazing work!
— Pikkie Greeff (@PikkieGreeff) November 30, 2016
In die aanmaningsbrief sê die vakbond dat die SANW verplig is om “afdoende rantsoene” aan die betrokke soldate te verskaf.
In ‘n verdere twiet het Greeff die ANC-bewind kwalik geneem dat hulle Kuba toe vlieg om hulde aan Fidel Castro te bring, maar nie na hul eie soldate omsien nie.
Not one of you Castro praising idealists now deliver a word on the fact that your ANC leaves our soldiers without food?
— Pikkie Greeff (@PikkieGreeff) November 29, 2016
Skrywer praagGepubliseer op 2 Desember 2016 2 Desember 2016 Kategorieë Nuus, Suider-AfrikaSleutelwoord ANC, Fidel Castro, Kuba, Pikkie Greeff, SANW, voedselvoorraad
Vorige Vorige artikel: Politieke partye striem SAUK-raadsvoorsitter
Volgende Volgende artikel: Trevor Noah die grapjas nou ‘n anti-wit propagandis